《寄怀梁云端时连雨七旬矣云端西游三旬矣》
明代·霍与瑕

芳草凄凄古粤州，王孙何事太淹留。春风独赋桃花什，西水曾淹一叶舟。

到处江山新入眼，离居风雨故添愁。何时晴霁还相过，莫遣千红送乱流。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。